
Kalickás indukciós motor szabályozási módszereinek tanulmányozása

Kulcsszavak: kalickás indukciós motor; szabályozás; mezőorientált szabályozás; közvetlen nyomaték szabályozás; skalár hajtás
A dolgozat az indukciós aszinkron gépek hatékony szabályozásának és modellezésének módszereit mutatja be. A bevezető részben áttekintésre kerül a villamos gépek osztályozása és az indukciós aszinkron gépek szabályozási elveit. Az elméleti megalapozás és szakirodalmi tanulmány rész részletesen ismerteti a matematikai modelleket és elméleti alapokat, hangsúlyt fektetve a skalár és vektor szabályzásra. Ennek keretein belül részletesen tárgyalja a koordináta transzformációkat.
A szimulációs modellek fejezetben bemutatásra kerülnek a skalár, vektor és a közvetlen nyomaték szabályozás szimulációs modelljei MATLAB/Simulink környezetben. Ezután részletesen ismertetésre kerül a labor stand felépítése, üzembe helyezése és a kísérleti eredmények. Végül a dolgozat a rendszer felhasználási lehetőségeit, következtetéseit és továbbfejlesztési lehetőségeit részletezi.
Célom a indukciós aszinkron gép hatékony szabályzásának és modellezésének bemutatása, valamint a gyakorlati alkalmazhatóság és a további kutatási lehetőségek feltárása. Az elméleti háttér, szimulációs modellek és kísérleti eredmények alapján a dolgozat hangsúlyozza a jelenlegi állapotot és a továbbfejlesztés irányait ezen a területen.



